Ericu950/Stoicheia-meter-silver huggingface dataset:
ἐπειδὴ τοίνυν ἄπαις ἔμελλε τελευτᾶν μηδένα καταλείπων διάδοχον , ἐξ οὗ τὸ σωτήριον γενέσθαι ἀνθρώποις προσεδοκᾶτο , εἰκότως ὡς ἂν τῆς τοῦ Χριστοῦ γενέσεως τῆς ἐκ σπέρματος Δαυὶδ στερόμενος ἀπεκλαίετο , ἔλεγον δέ φησι παρ ἐμαυτῷ ὡς ἄρα ἐξῆλθε τὸ πνεῦμά μου καὶ ἀπῆλθεν ὥσπερ ὁ πήξας σκηνήν , ἔπειτα καταλύων σκηνήν , σκηνὴν μὲν λέγων τὸ σῶμα , ἐπεὶ καὶ ὁ θεῖος Ἀπόστολος σκῆνος ὠνόμαζεν αὐτὸ λέγων 0 ·
ἡμεῖς οἱ ὄντες ἐν τῷ σκήνει στενάζομεν βαρούμενοι , λύσιν δὲ τῆς σκηνῆς τὴν ἀπόθεσιν τοῦ σώματος , ἣν ἐποιεῖτο τὸ πνεῦμα καταλύον καὶ καταλεῖπον τὸ σῶμα 0 .
ἀλλὰ καὶ ὥσπερ ἱστὸς ἐρίθου τὸ ὕφασμα λοιπὸν ἀποτεμνούσης , οὕτω καὶ τὰ τῆς ἐμῆς ζωῆς καὶ τοῦ βίου παντὸς τὸ ὕφασμα περὶ τέλος ἤλαυνεν ἀποτεμνόμενον 0 ·
ἕκαστος γοῦν τῶν ἁγίων στολὴν ὑφαίνει καὶ κόσμον τῇ ἑαυτοῦ περιτίθησι ψυχῇ διὰ τῶν αὐτοῦ πράξεων .
διὸ ὥσπερ ἱστὸν ἐρίθου ἑαυτὸν ἔλεγεν , ἐγγιζούσης δὲ ἐκτεμεῖν προσετίθη διὰ τὸν ἐπιστάντα αὐτῷ θάνατον ὥς φησι ·
παρεδόθην ὥσπερ τινὶ ἀνθρωποβόρῳ λέοντι , ὃς τέως μὲν διὰ τῆς ἐπιτεθείσης μοι ἀρρωστίας διὰ πάσης νυκτὸς καὶ ἡμέρας συνέτριψε πάντα τὰ ὀστᾶ μου , μικροῦ δὲ δεῖν καὶ ὅλον αὐτὸν καταπίνειν με ἔμελλεν .
ὅμως δ οὖν ἐν τούτοις γενόμενος οὐκ ἐξησθένησα οὐ δὲ τοῦ θεοῦ μου ἀνεχώρησα ἀναλαβὼν δὲ ἐμαυτὸν πίστει καὶ ἐλπίδι ἀγαθῇ , κλαυθμῷ καὶ γόοις καὶ προσευχῇ παρέδωκα ἐμαυτόν .
Εἶθ  ὡς χελιδὼν ἐφώνουν ἀποδυρόμενος καὶ ὡς περιστερὰ ἐμελέτων ἀποκλαόμενος , εὐχομένου δέ μού φησιν ἐπιμόνως καὶ ἐγκειμένου τῇ πρὸς τὸν θεὸν ἱκετηρίᾳ ἐξέλιπον οἱ ὀφθαλμοί μου τοῦ βλέπειν εἰς τὸ ὕψος τοῦ οὐρανοῦ πρὸς τὸν κύριον .
ὁ δὲ μὴ μελήσας ἐξείλετό με καὶ ἀφείλετό μου τὴν ὀδύνην τῆς ψυχῆς , μονονουχὶ τὸν αὐτὸν λόγον πιστωσάμενος , ὃν ἐπήγγελται τοῖς ἁγίοις αὐτοῦ εἰπών ·
ἔτι λαλοῦντός σου ἐρῶ Ἰδοὺ ἐγὼ πάρειμι .
Οὕτως οὖν καὶ τὴν ψυχήν μου ἐρρύσατο ἐκ θανάτου .
περὶ αὐτῆς γὰρ ἀπήγγελον καὶ ὑπὲρ αὐτῆς διὰ τῆς προσευχῆς παρεκάλουν ·
μάλιστα γάρ μοι τῆς ψυχῆς ἔμελλεν , ὅπως μὴ ὑπὸ τοῦ θανάτου καταποθῇ , ἀλλ εἰσακούσας ἐξήγειράς με , ὦ κύριε , καὶ παρακληθεὶς ἔζησα , κατὰ δὲ τὸν Σύμμαχον ·
ἀνέθαλάς μέ φησι καὶ ἐζώωσάς με καὶ μετέβαλες τὴν πικρίαν μου εἰς εἰρήνην καὶ εἵλου τὴν ψυχήν μου ἡρπάσας αὐτὴν ἐξ αὐτῶν , ἤδη τῶν τοῦ θανάτου πυλῶν , ἵνα μὴ ἀπόληται τὴν ψυχῆς ἀπώλειαν , καὶ τοῦτ ἔπραξας , οὐχ ὅτι τούτων ἄξιος ἤμην ἐγώ ·
πολλῶν γὰρ μεστὸς ἁμαρτιῶν αὐτὸς ὑπῆρχον , ἀλλὰ τῷ σῷ ἐλέῳ καὶ τῇ σῇ φιλανθρωπίᾳ ταῦτα παρέστη .
διὸ μακρὰν καὶ ὀπίσω τὰς ἐμὰς ἀπέρριψας ἁμαρτίας καὶ τούτων με κατηξίωσας ἐκ τοῦ τῆς ψυχῆς θανάτου ῥυσάμενός με , ἵνα μὴ ἀπόληται στερηθεῖσα μὲν τῆς παρά σοι χώρας τῶν ζώντων , κατασυρεῖσα δὲ ἐπὶ τὸν τοῦ ᾅδου βυθὸν καὶ ταῖς τῶν ἀσεβῶν ψυχαῖς συγκαταλεγεῖσα .
οὐ γὰρ οἱ ἐν ᾅδου αἰνέσουσί σε , οὐ δὲ ἐλπιοῦσιν οἱ ἐν ᾅδου τὴν ἐλεημοσύνην σου ·
χωρίον γάρ ἐστιν ἀσεβῶν τοῦτο .
διὸ τὴν ψυχήν μου ἐλευθερωθεὶς ἐξ αὐτοῦ χαίρων ἀποδίδωμι τῷ θεῷ τὴν εὐχαριστίαν .
ἡ δὲ χώρα τῶν παρὰ θεῷ ζώντων καὶ τοὺς αἰνοῦντας ὑποδέξεται ·
ἔνθα καὶ αὐτὸς λοιπὸν γενήσεσθαι πιστεύω τοῦτό μοι τῆς σῆς δωρησαμένης χάριτος .
Εἰ δὲ καὶ πρότερον ἐκλελοίπει ἐκ τῆς συγγενείας μου διαδοχή , ἀλλὰ νῦν θαρσῶν τῷ σῷ ἐλέῳ πιστεύω , ὅτι ἀπὸ τῆς σήμερον παιδία ποιήσω , ἃ ἀναγγελοῦσι τὴν δικαιοσύνην σου , διὸ οὐ παύσομαι εὐλογῶν σε πάσας τὰς ἡμέρας τῆς ζωῆς μου .
καὶ τοῦτο πράξω κατέναντι τοῦ οἴκου τοῦ θεοῦ σοὶ προσεδρεύων διὰ παντὸς καὶ ἀχώριστος γινόμενος τοῦ σοῦ ἁγιάσματος .
ταῦτα μὲν ἡ τοῦ Ἑζεκίου περιεῖχε γραφή , μεθ ἣν ἑπτὰ διαγενομένων ἐτῶν υἱὸς αὐτῷ γίνεται Μανασσῆς .
τοῦτο δὲ δῆλον ἀπὸ τοῦ πέντε καὶ δέκα μὲν ἔτη προστεθῆναι αὐτοῦ τῇ ζωῇ μετὰ τὴν ἀρρωστίαν τελευτήσαντα δ αὐτὸν διαδέξασθαι τὸν υἱὸν ὀκταετῆ ὄντα ὡς ἡ τῶν Ἱστοριῶν περιέχει βίβλος 0 1 .
μετὰ ταῦτα ἑτέρου τινὸς ὡς οἶμαι πάθους ἐπισυμβάντος τῷ Ἑζεκίᾳ περὶ τὸ σῶμα 0 ·
ἕλκος δὲ ἦν μερικόν , ὡς ἂν μὴ πάντα τις καὶ τὰ βραχύτατα παρὰ τοῦ θεοῦ αἰτοίη , συμβουλεύει ὁ προφήτης παλάθῃ ἐκ σύκων χρήσασθαι καὶ καταπλάσαι τὸ ἕλκος διδάσκων , ὡς οὐ πάμπαν ἀπόβλητα γένοιτ ἄν ποτε καὶ τὰ παρὰ ἀνθρώποις πρὸς θεραπείαν τοῦ σώματος ἐπινοούμενα .
ἔστι δὲ ὅτε καὶ τούτοις χρηστέον ὡς καὶ τοῦ προφήτου τοῦτο πρᾶξαι παραινέσαντος .
καὶ οἱ λοιποὶ δὲ πάντες ἕλκος ὠνόμασαν τὸ διὰ τῆς παλάθης θεραπευθέν , ἀλλ οὐχ ἕλκος ἦν τὸ πρῶτον , ἀρρωστία δὲ καὶ μαλακία πρὸς θάνατον , διὸ ἐπ ἐκείνης μὲν κλαυθμοὶ καὶ προσευχαὶ καὶ θεοῦ ἐπισκοπὴ παρελαμβάνοντο 0 ·
ἐπὶ δὲ τοῦ μερικοῦ ἕλκους σωματικὴ θεραπεία , ἣν ὁ προφήτης ὑποβέβληκεν 0 .
ὁ δέ γε βασιλεὺς οὐ τὴν παλάθην βούλεται σημεῖον αὐτῷ θεραπείας γενέσθαι , ἀλλά ·
τοῦτό φησιν ἐμοὶ σημεῖον ἔσται σωτηρίας τὸ ἀναβῆναι εἰς τὸν οἶκον τοῦ θεοῦ .
ἀπαρκεῖ γάρ μοι τὸ δύνασθαι ἀνιέναι καὶ προσκυνεῖν τὸν ἐμὸν σωτῆρα , ἔνδον εἰς τὸν οἶκον αὐτοῦ παριόντα ·
τοῦτο γάρ μοι παντὸς ἔσται ἀγαθοῦ κρεῖττον , τὸ δὲ τοῦ ἕλκους ἀδιάφορον , εἰ μή μοι γίγνοιτο ἐμποδὼν τῆς εἰς τὸν οἶκον τοῦ θεοῦ παρόδου 0 .
συνεξετάζουσιν ἡμῖν καὶ διερευνωμένοις τὰ κατὰ τοὺς παρόντας τόπους ὁ τῶν Ἰουδαίων διδάσκαλος ἔλεγε νενοσηκέναι μὲν τὸν Ἑζεκίαν , ἐπεὶ μὴ εἰρήκει ᾠδὴν εἰς τὸν θεὸν εὐχαριστήριον ἐπὶ τῇ πτώσει τῶν Ἀσσυρίων , ὡς Μωσῆς ᾖσεν ἐπὶ τῇ ἀπωλείᾳ τῶν Αἰγυπτίων καὶ ὡς Δεββώρα ἐπὶ τῇ ἀπωλείᾳ τοῦ Σισάρα καὶ ὡς Ἅννα ἐπὶ τῇ γενέσει τοῦ Σαμουήλ 0 1 ·
ὅπερ μὴ ποιήσαντα τὸν Ἑζεκίαν τῇ νόσῳ περιπεσεῖν 0 ·
τὸν δὲ Βαβυλώνιον ἐγνωκέναι τὴν ἀπὸ τῆς νόσου ῥῶσιν αὐτοῦ καὶ ἀπεσταλκέναι πρὸς αὐτὸν ἄνδρας οὐκ ἀργῶς , ἀλλ ἐπειδὴ συνέβη τὴν ἡμέραν ἐκείνην , καθ ἣν τὸ σημεῖον τῆς τοῦ ἡλίου ἀναδρομῆς ὡρῶν γεγενῆσθαι διπλασιόνων 0 ·
μὴ γὰρ λαθεῖν τοῦτο τοὺς Βαβυλωνίους δεινοὺς ὄντας περὶ τὴν τῶν ἄστρων θεωρίαν .
καὶ ἐπειδὴ τὸν ἥλιον θεοποιοῦντες συνεῖδον , ὡς ὑπὸ κρείττονος περιηνέχθη εἰς τ οὐπίσω δυνάμεως ·
τούτου χάριν ζητῆσαι τὸ τούτου αἴτιον 0 .
εἶτ  ἐπειδὴ πολυπραγμονήσαντες ἔμαθον τὸν τῶν Ἑβραίων θεὸν μέγαν εἶναι , τὸν καὶ τοῦ παντὸς κόσμου δημιουργόν ·
τοῦ τε βασιλέως Ἑζεκίου τὴν ἀρρωστίαν , δι ἣν καὶ τὸ θαῦμα γέγονεν , εἰκότως καταπλαγέντα τὸ πεπαγμένον φιλίαν ἐθελῆσαι σπείσασθαι πρὸς τὸν Ἑζεκίαν ὡς πρὸς ἄνδρα θεοφιλῆ 0 .
ταῦτα μὲν ὁ Ἑβραῖος 0 .
ἐγὼ δὲ συνιδὼν ὡς ὑφ ἕνα καὶ τὸν αὐτὸν ἐνιαυτὸν ταῦτα πάντα συνέβη , λέγω δὲ ἡ ἔφοδος τοῦ Ἀσσυρίου ἡ κατὰ τῆς Ἰουδαίας καὶ ἡ δι ἀγγέλου θεοῦ κατὰ τῶν Ἀσσυρίων πληγή , ἥ τε τοῦ Σεναχηρεὶμ φυγὴ καὶ ἡ τῶν αὐτοῦ παίδων ἐπανάστασις , ἥ τε τοῦ διαδεδεγμένου αὐτὸν υἱοῦ σεσιωπημένη ἀπώλεια .
ταῦτα πάντα οἶμαι σώφρονα λογισμὸν ἐμβαλεῖν τῷ Μαρωδὰκ Βαλδὰν ἐξ ἑτέρου γένους ὁρμωμένῳ καὶ βασιλεύοντι Βαβυλῶνος καὶ τοῦ Χαλδαίων ἔθνους ·
εἰκὸς γὰρ αὐτὸν ἐκ τῆς τούτων γνώσεως ὠφελῆσθαι ὡς μηκέτ ἐχθρίαν μη δὲ πόλεμον , φιλίαν δὲ ἀσπάσασθαι πρὸς τὸν οὕτω θεοφιλῆ βασιλέα παράδοξον αὐτῷ γενέσθαι τὴν ἐκ θεοῦ πρυτανευθεῖσαν ἐκ τῆς νόσου σωτηρίαν 0 .
ὅτι δὲ καθ ἕνα καὶ τὸν αὐτὸν καιρὸν ταῦτα συνέβη πραχθῆναι , μάθοις ἂν ἐπιστήσας ὡς ἡ μὲν ἔφοδος τοῦ Ἀσσυρίου ἔτους τεσσαρεσκαιδεκάτου τῆς Ἑζεκίου βασιλείας γέγονεν ·
τελευτᾷ δὲ βασιλεύσας τὰ πάντα ἐννέα καὶ εἴκοσιν ἔτη , ὧν τὰ πέντε καὶ δέκα ἔτη , μετὰ τὴν νόσον αὐτῷ προσετέθη .
οὐκοῦν ἐν τῷ τεσσαρεσκαιδεκάτῳ ἔτει νενοσήκει καὶ τὰ λοιπὰ πάντα πρὸ τῆς νόσου κατὰ τὸν αὐτὸν συνετελέσθη χρόνον .
ὁμοῦ δὴ οὖν τούτων ἁπάντων ἡ ἀκοὴ τὸν τῶν Βαβυλωνίων βασιλέα ἐνῆγε πρὸς τὴν τοῦ Ἑζεκίου φιλίαν ὡς καὶ ἀποστεῖλαι αὐτῷ δῶρα καὶ πρέσβεις καὶ ἐπιστολάς .
ἐφ  οἷς ἀνθρώπινόν τι παθὼν ὁ Ἑζεκίας χαίρει μὲν ἐπὶ τῇ τούτων δεξιώσει , φιλοτιμίᾳ δὲ περιττῇ ληφθεὶς τοῖς ἀπεσταλμένοις ἀνακαλύπτει τοὺς θησαυροὺς καὶ τὸν οἶκον τοῦ νεχωθά , ὅπερ ὁ Ἀκύλας καὶ ὁ Σύμμαχος τὸν οἶκον τῶν ἀρωμάτων ἐκδεδώκασιν .
ἀλλὰ καὶ τὸ ἀργύριον καὶ τὸ χρυσίον καὶ τὰ ἡδύσματα καὶ τὸ μύρον τὸ καλὸν καὶ πάσας τὰς ἀποθήκας τῶν σκευῶν αὐτοῦ δείκνυσιν ·
οὕτως γὰρ ὁ Σύμμαχος ἡρμήνευσεν .
Εἶτ  ἐπεὶ μὴ ἐχρῆν ἀλλοφύλοις ἀνδράσιν ἀπειροκάλως καὶ ἀπερισκέπτως ἀνακαλύπτειν τὸν ἐκεῖ πλοῦτον ἐπιστὰς ὁ προφήτης αὐτῷ προηγόρευεν , ὡς ἔσται τις καιρός , καθ ὃν αὐτοὶ Βαβυλώνιοι ἅπαντα λήψονται καὶ εἰς τὴν αὐτῶν ἀπάξουσι γῆν .
προσετίθη δὲ ὡς καὶ ἀπὸ τῶν υἱῶν αὐτοῦ τῶν μηδέπω μὲν ὄντων , μελλόντων δὲ ἐξ αὐτοῦ γίγνεσθαι ἐκτεμόντες εὐνούχους , οἳ αὐτοὶ παραστῆναι αὐτοὺς ποιήσουσι τοῖς αὐτῶν βασιλεῦσιν .
ἅπερ ἀκούσας ὁ Ἑζεκίας εὐλαβῶς ἅμα καὶ εὐσεβῶς πάντα λόγον ἀγαθὸν εἶναι , ὃν λαλήσειεν ὁ θεός , κ ἂν λυπηρὸς εἶναι νομίζοιτο ἀνθρώποις ἀπεκρίνατο .
ἠξίου δὲ μὴ κατὰ τὸν τῆς ζωῆς αὐτοῦ χρόνον τὰ ἠπειλημένα γενέσθαι , εἰρήνην δὲ καὶ δικαιοσύνην , ἢ κατὰ τοὺς λοιποὺς ἑρμηνευτὰς εἰρήνην καὶ ἀλήθειαν , ὑπάρξαι ἐν ταῖς ἡμέραις αὐτοῦ 0 .
ἐφ  οἷς πάλιν ὁ Ἑβραῖος μὴ ἀποδέξασθαι τοῦ Ἑζεκίου τὴν προαίρεσιν τὸν θεὸν ἔλεγε ·
τὸ γὰρ ὑπὲρ μὲν ἑαυτοῦ ἠξιωκέναι , ὑπὲρ δὲ τοῦ λαοῦ μηδένα λόγον πεποιῆσθαι μεμπτὸν τῷ θεῷ φανῆναι 0 ·
διὸ ἐπιλέγειν ἑξῆς τὸν προφήτην ·
παρακαλεῖτε παρακαλεῖτε τὸν λαόν μου , λέγει ὁ θεός ·
εἰ γὰρ καὶ οὗτός φησι φίλαυτος ὤν , ὑπὲρ μὲν ἑαυτοῦ φροντίσας ἐδεήθη , τοῦ δὲ λαοῦ μνήμην οὔ τινα ἐποιήσατο , ἀλλ ὁ θεὸς τοῦ ἰδίου κηδόμενος λαοῦ παρακαλεῖν αὐτὸν τοῖς τοῦτο πράττειν οἵοις τε παρακελεύεται .
ἱερεῖς , παρακαλεῖν τὸν λαόν , οὔ τε ἐν τῷ Ἑβραϊκῷ οὔ τε παρὰ τοῖς λοιποῖς ἑρμηνευταῖς εὕρομεν , διόπερ ὠβέλισται καὶ παρὰ τοῖς Ἑβδομήκοντα 0 ·
κατὰ γοῦν τὸν Σύμμαχον παρηγορεῖτε παρηγορεῖτε τὸν λαόν μου , λέγει ὁ θεὸς ὑμῶν , παραμυθήσασθε τὴν καρδίαν Ἰερουσαλὴμ εἴρηται , καὶ παρὰ τοῖς λοιποῖς ἰσοδυναμοῦντα τούτῳ 0 .
τίνες δέ εἰσιν οἷς ὁ λόγος παρακαλεῖν τὸν λαὸν προστάττει , ἄξιον ἐπιστῆσαι , τίς δὲ καὶ ἡ καρδία Ἰερουσαλὴμ καὶ ποδαπὴν χρὴ νοεῖν τὴν Ἰερουσαλήμ , ὥσπερ τι ζῷον καρδίαν ἔχουσαν 0 1 ·
ἔμψυχον γὰρ καὶ λογικὴν σαφῶς παρίστησιν αὐτὴν ὁ φήσας λόγος ·
λαλήσατε εἰς τὴν καρδίαν Ἰερουσαλήμ .
καὶ ἦν μὲν εἰπεῖν Ἰερουσαλὴμ τὸν λαὸν εἶναι τὸν ἐν αὐτῇ κατοικοῦντα , ὡς πολλάκις τὴν πόλιν ἀντὶ τῶν οἰκητόρων ὀνομάζομεν , νυνὶ δὲ ὁ λόγος αὐτὸς τοῦ λαοῦ μέμνηται λέγων ·
παρακαλεῖτε τὸν λαόν μου , καὶ πάλιν ἰδίως ἐπιφέρει τό ·
λαλήσατε εἰς τὴν καρδίαν Ἰερουσαλήμ ·
τίνες οὖν εἰσιν οἱ παρακαλεῖν προσταττόμενοι καὶ τίς ὁ παρακαλούμενος λαός , τίς τε ἡ καρδία Ἰερουσαλήμ , ὥρα διευκρινῆσαι 0 .
οἱ μὲν οὖν παρακαλοῦντες εἶεν ἂν οἱ τὸ πνεῦμα τὸ παράκλητον ὑποδεδεγμένοι , ἀπόστολοι δηλαδὴ καὶ μαθηταὶ τοῦ σωτῆρος ἡμῶν καὶ εὐαγγελισταὶ καὶ οἱ τούτοις ὅμοιοι , πρὸς οὓς ἔλεγεν ὁ σωτήρ ·
Κ ἀγὼ ἐρωτήσω τὸν πατέρα μου καὶ ἄλλον παράκλητον δώσει ὑμῖν , ἵνα ᾖ μεθ ὑμῶν εἰς τὸν αἰῶνα , τὸ πνεῦμα τῆς ἀληθείας , καὶ αὖθις ·
ὅταν δὲ ἔλθῃ ὁ παράκλητος , τὸ πνεῦμα τὸ ἅγιον ὃ πέμψει ὁ πατήρ μου ἐν τῷ ὀνόματί μου , ἐκεῖνος ὑμᾶς διδάξει πάντα , καὶ πάλιν ·
ὅταν ἔλθῃ ὁ παράκλητος , ὃν ἐγὼ πέμψω ὑμῖν παρὰ τοῦ πατρός , τὸ πνεῦμα τῆς ἀληθείας ὃ παρὰ τοῦ πατρὸς ἐκπορεύεται , ἐκεῖνος μαρτυρήσει περὶ ἐμοῦ , καὶ πάλιν ·
καὶ συμφέρει ὑμῖν ἵνα ἐγὼ ἀπέλθω ·
ἐὰν γὰρ ἐγὼ μὴ ἀπέλθω , ὁ παράκλητος οὐκ ἔρχεται πρὸς ὑμᾶς .
πάντες τοιγαροῦν οἱ τὸ παράκλητον πνεῦμα ὑποδεξάμενοι προστάττονται παρακαλεῖν τὸν λαὸν τοῦ θεοῦ , ἀλλ οὐ τὸν Ἰσραὴλ οὐ δὲ τὸν Ἰακὼβ οὐ δὲ τὸν Ἰούδαν .
τίς δὲ ἦν ὁ λαὸς τοῦ θεοῦ ἕτερος παρὰ τὸ Ἰουδαίων ἔθνος , Ζαχαρίας ὁ προφήτης διδάξει λέγων ·
τέρπου καὶ εὐφραίνου , θυγάτηρ Σιών , διότι ἰδοὺ ἐγὼ ἔρχομαι καὶ κατασκηνώσω ἐν μέσῳ σου , λέγει κύριος .
καὶ καταφεύξονται ἔθνη πολλὰ ἐπὶ τὸν κύριον ἐν τῇ ἡμέρᾳ ἐκείνῃ καὶ ἔσονται αὐτῷ εἰς λαὸν καὶ κατασκηνώσουσιν ἐν μέσῳ σου , καὶ ἐπιγνώσῃ ὅτι κύριος παντοκράτωρ ἐξαπέσταλκέ με πρὸς σέ , δι ὧν σαφῶς ἔθνη πολλὰ λαὸς τοῦ θεοῦ γενήσεσθαι προσαγορεύεται .
καὶ ταῦτα λέγει κύριος ἀπεσταλμένος ὑπὸ ἑτέρου κυρίου καὶ τὴν εἰς ἀνθρώπους ἑαυτοῦ παρουσίαν θεσπίζων .
ὥσπερ δὲ ἀποδέδεικται ὁ λαὸς τοῦ θεοῦ , οὕτως ἡ καρδία Ἰερουσαλὴμ νοηθήσεται τὸ κρεῖττον τάγμα τοῦ λαοῦ ·
ὡς γὰρ ἐν σώματι ἡ καρδία τὸ κυριώτατόν ἐστι τοῦ παντός , οὕτω καὶ ἐν τῷ τῆς ἐκκλησίας σώματι τὸ κυριώτατον τάγμα καρδία τοῦ παντὸς εἰκότως ἂν λεχθείη , ὅπερ ἐστὶ τὸ τῶν λογικωτέρων φρονήσει τε καὶ διανοίᾳ καὶ λογισμῷ διαφερόντων .
ἐὰν τοίνυν λέγηται ·
λαλήσατε εἰς τὴν καρδίαν Ἰερουσαλήμ , οὕτως δεκτέον τὸν λόγον ὡσεὶ σαφέστερον ἔλεγε ·
λαλήσατε τοῖς ἐν τῷ λαῷ τοῦ θεοῦ νοήμοσι καὶ λογικωτέροις .
τούτοις μὲν οὖν λαλεῖν προστάττονται οἱ ἱερεῖς , τὸν δὲ λοιπὸν λαὸν παρακαλεῖν ὡς δεόμενον παρακλήσεως καὶ παραμυθίας .
περιγράψασα τοίνυν ἡ προφητεία τὴν ὑπόθεσιν τῆς κατὰ τὸν Ἑζεκίαν ἱστορίας ἐξ ἑτέρας ἀρχῆς τοῦ εὐαγγελικοῦ λόγου κατάρχεται τοῖς τὸ τοῦ Χριστοῦ πνεῦμα τὸν παράκλητον ὑποδεξαμένοις ἐπιβοῶσα ·
πάντα γὰρ τὸν ἄξιον αὐτοῦ χρηματίζειν λαὸν τὸν ἐξ ἁπάντων τῶν ἐθνῶν ἐξειλεγμένον παρακαλεῖν προστάττει , ὃ δὴ καὶ ἔπραττον οἱ ἀπόστολοι , ὡς διδάσκει λέγων ὁ Παῦλος ·
Εὐλογητὸς ὁ θεὸς καὶ πατὴρ τοῦ κυρίου ἡμῶν Ἰησοῦ Χριστοῦ , ὁ πατὴρ τῶν οἰκτιρμῶν καὶ θεὸς πάσης παρακλήσεως , ὁ παρακαλῶν ἡμᾶς ἐπὶ πάσῃ τῇ θλίψει ἡμῶν , εἰς τὸ δύνασθαι ἡμᾶς παρακαλεῖν τοὺς ἐν πάσῃ θλίψει διὰ τῆς παρακλήσεως ἧς αὐτοὶ παρακαλούμεθα ὑπὸ τοῦ θεοῦ 0 .
ὅτι καθὼς περισσεύει τὰ παθήματα τοῦ Χριστοῦ εἰς ἡμᾶς , οὕτως διὰ τοῦ Χριστοῦ περισσεύει καὶ ἡ παράκλησις ἡμῶν .
εἴ τε δὲ θλιβόμεθα , ὑπὲρ τῆς ὑμῶν παρακλήσεως καὶ σωτηρίας τῆς ἐνεργουμένης ἐν ὑπομονῇ τῶν αὐτῶν παθημάτων ὧν καὶ ἡμεῖς πάσχομεν , καὶ ἡ ἐλπὶς ἡμῶν βεβαία ὑπὲρ ὑμῶν εἰδότες ὅτι ὥσπερ κοινωνοί ἐστε τῶν παθημάτων , οὕτως καὶ τῆς παρακλήσεως 0 .
ὁρᾷς δι ὅσων τὸν περὶ τῆς παρακλήσεως ἀπεδίδου λόγον καὶ ἐν ἑτέροις ὡσπερεὶ πειθαρχῶν προφητικῇ παρακελεύσει ἐβόα ·
δεόμεθα , λέγων , ὑπὲρ Χριστοῦ , καταλλαγῆναι τῷ θεῷ , καὶ πάλιν ·
παρακαλῶ δὲ ὑμᾶς ἐγὼ ὁ δέσμιος ἐν Χριστῷ Ἰησοῦ .
κατὰ τὸν αὐτὸν δὲ τρόπον καὶ οἱ λοιποὶ τοῦ Χριστοῦ μαθηταὶ παράκλητοι ὄντες τὸν λαὸν τοῦ θεοῦ παρεκάλουν , ἀλλὰ καὶ ἐλάλουν εἰς τὴν καρδίαν Ἰερουσαλήμ , ἤτοι τὴν κατὰ διάνοιαν ἐπινοουμένην , λέγω δὲ τὸ κρεῖττον τάγμα τοῦ σώματος τοῦ λαοῦ ἢ καθ ἑτέραν ἐκδοχὴν τοὺς λογικωτέρους τῶν ἐν αὐτῇ τῇ Ἰερουσαλὴμ οἰκούντων ·
τοῦ γὰρ λοιποῦ πλήθους σαρκώδους ὄντος καὶ ὥσπερ παχυτάτου σώματος οἱ ἐν αὐτοῖς συνέσει καὶ φρονήσει καὶ διανοίᾳ προφέροντες εἰκότως ἂν νοοῖντο καρδία Ἰερουσαλήμ , οἷς καὶ αὐτοῖς βούλεται λαλεῖν τοὺς τὸ πνεῦμα τῆς παρακλήσεως εἰληφότας καὶ παρακαλεῖν αὐτοὺς καρδίαν ὄντας Ἰερουσαλὴμ διὰ τοῦ εὐαγγελίζεσθαι καὶ αὐτοῖς ἄφεσιν ἁμαρτημάτων διὰ τὴν ἐπιφερομένην ἑξῆς περὶ τῆς τοῦ Χριστοῦ παρουσίας προφητείαν .
ἐν ἀπορρήτῳ τοίνυν τῇ καρδίᾳ Ἰερουσαλὴμ βούλεται λαλῆσαι τοὺς δηλωθέντας καὶ πείθειν , ὅτι πέπαυται αὐτῆς ἡ ταπείνωσις καὶ λέλυται αὐτῆς ἡ ἁμαρτία ·
καὶ γὰρ διπλῆν ὑπέμεινεν κόλασιν , ὑπὲρ ὧν ἥμαρτε .
προσήκει δὲ λοιπὸν παρακλήσεως καὶ παραμυθίας αὐτὴν τυγχάνειν διὰ τὴν ἐπιλάμψασαν τῷ βίῳ τοῦ κοινοῦ πάντων ἀνθρώπων σωτῆρος ἐπιφάνειαν .
διπλῆν δὲ κόλασιν εἴποις ἂν ἐπεληλυθέναι τῇ καρδίᾳ Ἰερουσαλήμ ·
ἐπεὶ καὶ κατὰ τὴν ἱστορίαν συναπήλαυον τοῖς κακοῖς τοῦ πλήθους οἱ δηλούμενοι ὑπ ἀλλοφύλοις ἔθνεσι ταπεινούμενοι καὶ κατὰ διάνοιαν ἐκόλαζον ἑαυτοὺς διὰ τὴν τοῦ πλήθους ἀποβολὴν πενθοῦντες καὶ ἀποκλαόμενοι τὴν πτῶσιν καὶ τὴν ἀπώλειαν τῶν πολλῶν ·
ἀλλὰ καὶ δεύτερον πολιορκηθεῖσα ἡ Ἰερουσαλήμ , ὡς εἰς ἔδαφος κατενεχθῆναι τὸν ἐν αὐτῇ νεὼν διπλῆν τιμωρίαν τῶν ἐν αὐτῇ τετολμημένων ἀσεβημάτων ὑπέμεινεν .
ὅμως δ οὖν ἡ ἐπιφάνεια τοῦ ἑξῆς καταγγελλομένου σωτῆρος καὶ τοῖς ἐν αὐτῇ συνετοῖς , οὓς καρδίαν ὠνόμαζε , μετεδίδου τῆς παρακλήσεως .
τίς δὲ ἦν ἡ παράκλησις , παρίστησιν ἑξῆς λέγων ·
φωνὴ βοῶντος ἐν τῇ ἐρήμῳ Ἑτοιμάσατε τὴν ὁδὸν κυρίου , εὐθείας ποιεῖτε τὰς τρίβους τοῦ θεοῦ ἡμῶν .
καὶ ὄψεται πᾶσα σὰρξ τὸ σωτήριον τοῦ θεοῦ ἡμῶν , τοῦτ ἔστι τὸ εὐαγγελικὸν κήρυγμα , καὶ ἦν ἡ παράκλησις αὕτη ἡ πᾶσιν ἀνθρώποις γνωσθήσεσθαι τὸ σωτήριον τοῦ θεοῦ θεσπίζουσα .
πάλαι μὲν οὖν Μωσῆς ἐπὶ τῆς ἐρήμου τὸν Ἰουδαίων διήγαγε λαόν , νυνὶ δὲ ἑτέρας μέμνηται ἐρήμου καί τινος ἀνδρὸς ἐν αὐτῇ βοῶντος , ἢ κατὰ τὸν Ἀκύλαν 0 ·
φωνὴ καλοῦντος ἐν τῇ ἐρήμῳ .
τίς δὲ ἦν οὗτος ὁ ἐπὶ τῆς ἐρήμου βοῶν , ποία δὲ ἦν αὕτη ἡ ἔρημος , πρὸς τίνας δὲ τό 0 ·
ἑτοιμάσατε τὴν ὁδὸν κυρίου καὶ εὐθείας ποιεῖτε τὰς τρίβους αὐτοῦ ἐλέγετο ;
εἰκὸς ἦν τοὺς τούτων ἀκροωμένους ζητεῖν , προσδοκᾶν τε τὸ τῆς προφητείας ἀποτέλεσμα καὶ τὸ προφητευόμενον σωτήριον τοῦ θεοῦ δι  εὐχῆς ἔχειν θεάσασθαι .
διόπερ ἐπειδὴ ταῦτα μέλλειν ἔσεσθαι προσεδόκων οἱ τῶν προφητικῶν λόγων ἐπιγνώμονες τοῖς ἀποσταλεῖσι πρὸς Ἰωάννην ὑπὸ τῶν ἀρχιερέων καὶ διδασκάλων τοῦ λαοῦ πυνθανομένοις τε , ὅστις εἴη , καὶ διερωτῶσι μὴ ἄρα αὐτὸς εἴη ὁ χριστὸς ἢ Ἠλίας ἢ ὁ προφήτης .
τούτων μὲν οὐδεὶς εἶναι ἔλεγε , διερωτῶσι δὲ ἑξῆς καὶ λέγουσιν ·
εἶπον οὖν ἡμῖν , τίς εἶ ;
ἵνα ἀπόκρισιν δῶμεν τοῖς πέμψασιν ἡμᾶς .
τί λέγεις περὶ σεαυτοῦ ;
ταύτην ἀπόκρισιν ἐδίδου λέγων ·
ἐγὼ φωνὴ βοῶντος ἐν τῇ ἐρήμῳ 0 ·
ἑτοιμάσατε τὴν ὁδὸν κυρίου , καθὼς εἶπεν Ἠσαΐας ὁ προφήτης ·
ἀπήρκει γὰρ αὐτοῖς ἀκοῦσαι τό ·
ἐγὼ φωνὴ βοῶντος ἐν τῇ ἐρήμῳ , ὡσανεὶ γνωρίζουσιν ἀκριβῶς τὴν προφητείαν καὶ προσδοκῶσιν αὐτῆς τὸ ἀποτέλεσμα , ὅπερ εἰς ἑαυτὸν πληροῦσθαι ἐδίδασκεν , ἑαυτὸν μὲν εἶναι τὸν βοῶντα ἐπὶ τῆς ἐρήμου παριστὰς καὶ τὴν ἔρημον ἑτέραν οὖσαν παρὰ τὴν Μωσέως δεικνύς , ἐν ᾗ τὰς διατριβὰς ἐποιεῖτο .
ἤδη δὲ ἐπὶ θύραις παρεῖναι ἐσήμαινε τὸ σωτήριον τοῦ θεοῦ τὸ κατὰ τὴν προφητείαν μέλλον ἁπάσῃ σαρκὶ γνωρίζεσθαι , φάσκουσα δὲ ἡ προφητεία 0 ·
φωνὴ βοῶντος ἐν τῇ ἐρήμῳ Ἑτοιμάσατε τὴν ὁδὸν κυρίου , τοῦτ  ἔστι τὸ εὐαγγελικὸν κήρυγμα ἢἡ καινὴ παράκλησις αὕτη ἡ πᾶσιν ἀνθρώποις γνωσθήσεσθαι τὸ σωτήριον τοῦ θεοῦ ἐπιζητοῦσα .
σαφῶς παρίστη μὴ ἐν τῇ Ἰερουσαλὴμ γενήσεσθαι τὰ θεσπιζόμενα , ἀλλ ἐπὶ τῆς ἐρήμου , λέγω δὲ τὸ ὀφθήσεσθαι τὴν δόξαν κυρίου καὶ τὸ πάσῃ σαρκὶ γνωσθήσεσθαι τὸ σωτήριον τοῦ θεοῦ .
καὶ ταῦτα μὲν ἐπληροῦτο πρὸς ἱστορίαν καὶ λέξιν ἐπὶ τοῦ βαπτιστοῦ Ἰωάννου κηρύσσοντος τὴν σωτήριον θεοφάνειαν ἐν τῇ ἐρήμῳ τοῦ Ἰορδάνου , ἐν ᾗ καὶ τὸ σωτήριον ὤφθη τοῦ θεοῦ .
αὐτὸς ὁ Χριστός , ἥ τε δόξα αὐτοῦ τοῖς πᾶσιν ἐγνώσθη , ὅτε βαπτισθέντος αὐτοῦ ἠνεῴχθησαν οἱ οὐρανοί , καὶ τὸ πνεῦμα τὸ ἅγιον ἐν εἴδει περιστερᾶς καταβὰν ἔμεινεν ἐπ  αὐτόν , φωνή τε ἠνέχθη πατρικὴ τῷ υἱῷ μαρτυροῦσα ·
οὗτός ἐστιν ὁ υἱός μου ὁ ἀγαπητός , αὐτοῦ ἀκούετε .
ταῦτα γὰρ ἦν ἅπαντα σημεῖα τῆς σωτηρίου δόξης ἐν τῇ ἐρήμῳ τοῦ Ἰορδάνου συντελεσθέντα , ὑπό τε Ἰωάννου τοῦ βαπτιστοῦ μαρτυρηθέντα , οὐ μὴν ἀλλὰ καὶ κατὰ διάνοιαν ἐπὶ τὴν πάλαι τοῦ θεοῦ ἔρημον τὴν ἐξ ἐθνῶν ἐκκλησίαν ἀνεπέμπετο εἰσέτι καὶ σήμερον ἡ αὐτὴ φωνὴ βοᾷ εὐαγγελιζομένη τὸ σωτήριον τοῦ θεοῦ καὶ προπαρασκευάζουσα τὰς ἀκοὰς τῶν προσιόντων ἐπὶ τὴν παραδοχὴν τῆς δόξης τοῦ ἐν ἀρχῇ πρὸς τὸν θεὸν θεοῦ λόγου .
οὐ πρὸς παράθεσιν οὐ δὲ λόγον ὠνόμασε τὸν ἐν τῇ ἐρήμῳ βοῶντα , ἀλλὰ τέως φωνὴν προπαρασκευαστικὴν τοῦ μέλλοντος ὀφθήσεσθαι τελείου λόγου , ᾧ παρασκευάζουσα τὰς τῶν ἀνθρώπων ψυχὰς ἡ φωνὴ βοᾷ , δεῖν ἑτοιμάζειν ὁδὸν κυρίου καὶ εὐθείας ποιεῖν τὰς τρίβους τοῦ θεοῦ ἡμῶν , κατὰ δὲ τὸν Σύμμαχον φωνὴ ἐν τῇ ἐρήμῳ ἔλεγεν , εὐτρεπίσατε τὴν ὁδὸν κυρίου , ὁμαλίσατε ἐν ἀβάτῳ ὁδὸν τῷ θεῷ ἡμῶν ·
ὡς γὰρ μέλλοντος ἐπιδημεῖν τῇ ἐρήμῳ καὶ τῇ ἐξ αἰῶνος ἀβάτῳ τοῦ θεοῦ ταῦτα ἐλέγετο .
ἦν δὲ τὰ ἔθνη πάντα ἔρημα θεοῦ γνώσεως καὶ ἄβατα πᾶσι τοῖς τοῦ θεοῦ δικαίοις τε καὶ προφήταις ἀνδράσι .
διόπερ ἡ φωνὴ παρακελεύεται ὁδὸν εὐτρεπίζειν τῷ τοῦ θεοῦ λόγῳ καὶ τὴν ἄβατον καὶ τραχεῖαν ὁμαλὴν ποιεῖν , ἵνα ἐπιβῇ ἐπιδημήσας ὁ θεὸς ἡμῶν μετὰ προσθήκης τῆς ἡμῶν ·
εὐθείας γάρ φησι ποιεῖτε τὰς τρίβους τοῦ θεοῦ ἡμῶν ·
ὡς γὰρ ἑτέροις προσφωνῶν ταῦτα φάσκει ὁ ἐν τῇ ἐρήμῳ βοῶν ·
ἦσαν γὰρ μυρίοι καὶ ἐξ ἀλλοφύλων ἐθνῶν οἱ προσιόντες τῷ τοῦ Ἰωάννου βαπτίσματι , ἀλλὰ καὶ ὁ εὐαγγελικὸς λόγος ἐν τῇ ἐκκλησίᾳ ταῦτα τοῖς καθ ὅλης τῆς οἰκουμένης ἔθνεσι προσφωνεῖ .
Εἶτα διεγείρει τὰς ἐν βάθει κακίας τεταπεινωμένας ψυχὰς ἐπιλέγων ·
πᾶσα φάραγξ πληρωθήσεται , καὶ τὰς ὑπερηφάνους τε καὶ ἐπαιρομένας κατὰ τῆς γνώσεως τοῦ θεοῦ τὸ ἐναντίον πείσεσθαι διδάσκει λέγων ·
καὶ πᾶν ὄρος καὶ βουνὸς ταπεινωθήσεται , ἀλλὰ καὶ ἔσται τὰ σκολιά φησιν εἰς εὐθεῖαν καὶ τὴν τραχεῖαν δὲ ψυχὴν ὁμαλὴν γίγνεσθαι προστάττει , ὡς ἂν δεκτικὴ γένοιτο τῆς ἐπιβάσεως τοῦ θεοῦ .
ταῦτα πάντα ἀναγκαίως παρεκελεύσατο ποιεῖν διὰ τὴν ἐπιφερομένην αἰτίαν , ἣν παρίστησιν ἑξῆς λέγων ·
καὶ ὀφθήσεται ἡ δόξα κυρίου , ἢ κατὰ τοὺς λοιποὺς ἑρμηνευτάς 0 ·
καὶ ἀποκαλυφθήσεται .
τίνι δὲ ἀποκαλυφθήσεται , διασαφεῖ ἐπιφέρων ·
καὶ ὄψεται πᾶσα σὰρξ τὸ σωτήριον τοῦ θεοῦ ·
σὰρξ δὲ ἦσαν οἱ αὐτοὶ μόνον σάρκινοι καὶ οὐδαμῶς πνεύματος ἁγίου μέτοχοι πάντες ἄνθρωποι .
ὃ δὴ παρίστησι καὶ Μωσῆς ἀναγράφων τὸν θεὸν λέγοντα ·
Οὐ μὴ καταμείνῃ τὸ πνεῦμά μου ἐν τοῖς ἀνθρώποις τούτοις διὰ τὸ εἶναι αὐτοὺς σάρκας .
ὅτι μὲν οὖν πᾶσα σὰρξ ἔμελλε τὸ σωτήριον τοῦ θεοῦ γνωρίζειν , διὰ τοῦ πρώτου κηρύγματος ἐδίδασκεν ἡ ἐν τῇ ἐρήμῳ προσβοῶσα φωνή ·
ἀψευδὴς γὰρ ὁ ἐπαγγειλάμενος 0 .
Οὐ μὴν ἔλαθε τὸ προφητικὸν πνεῦμα ἡ ἀπείθεια καὶ ἡ ἀπιστία τοῦ Ἰουδαίων λαοῦ ·
διόπερ δεύτερον κήρυγμα ἡ αὐτὴ ποιεῖται βοῶσα καὶ λέγουσα ·
πᾶσα σὰρξ χόρτος , καὶ πᾶσα δόξα ἀνθρώπου ὡς ἄνθος χόρτου 0 1 .
αὕτη γοῦν ἐστι πάσης σαρκὸς φύσις καὶ τοῦ τὴν εἰκόνα τοῦ χοϊκοῦ φοροῦντος ἀνθρώπου , λέγω δὲ τοῦ φιλοσωμάτου καὶ τοῦ κατὰ σάρκα ζῶντος ·
ὁμοίως γοῦν τῷ χόρτῳ τῆς γῆς καὶ τοῖς ὡραίοις ἄνθεσι πρὸς βραχὺ θάλλει καὶ ὡραΐζεται , εἶτ  οὐκ εἰς μακρὸν ὑπὸ τῆς ῥευστῆς καὶ ἀστάτου φύσεως ἀπομαραίνεται , ὅπερ διδάσκει ἡ γραφὴ λέγουσα ·
ἐξηράνθη ὁ χόρτος , καὶ τὸ ἄνθος ἐξέπεσεν .
ἀλλὰ ταῦτα μὲν καθολικώτερον ἐδίδαξεν ἡ προφητεία , ἑξῆς δὲ ἀφωρισμένως ἡ Ἑβραϊκὴ λέξις τοῦ Ἰουδαίων λαοῦ μνήμην ποιουμένη ἐπιλέγει ·
ἀληθῶς χόρτος ὁ λαός 0 ·
ἐξηράνθη ὁ χόρτος , ἐξέπεσε τὸ ἄνθος .
τὸ δὲ ῥῆμα τοῦ θεοῦ ἡμῶν μένει εἰς τὸν αἰῶνα , ὁ Σύμμαχος ὁ δὲ λόγος τοῦ θεοῦ ἡμῶν στήσεται εἰς τὸν αἰῶνα εἴρηκε .
ταῦτα ἡ ἐν τῇ ἐρήμῳ φωνὴ περὶ τοῦ θεοῦ λόγου ἐθέσπιζε , λέγω δὲ Ἰωάννης περὶ τοῦ Χριστοῦ διδάσκων , ὡς ἄρα μόνος αὐτὸς στήσεται εἰς τὸν αἰῶνα , φυλάξει τε τοὺς σὺν αὐτῷ ἑστῶτας καὶ συνδιαμένοντας αὐτῷ τοὺς τὸ σωτήριον αὐτοῦ παραδεδεγμένους .
σφόδρα καὶ ταῦτα τῇ τῶν προλεχθέντων ἕπεται διανοίᾳ εὐκαίρως καὶ τῶν εὐαγγελιστῶν μνήμην ποιούμενα καὶ παρουσίαν θεοῦ ἀνθρώποις εὐαγγελιζόμενα , μετὰ τὰ περὶ τῆς ἐν τῇ ἐρήμῳ βοώσης φωνῆς .
εἵπετο γὰρ τῇ περὶ Ἰωάννου τοῦ βαπτιστοῦ προφητείᾳ ὁ περὶ τῶν εὐαγγελιστῶν τοῦ σωτῆρος λόγος , ἥ τε τῆς θεοφανείας αὐτοῦ δήλωσις .
κατὰ δὲ τοὺς λοιποὺς ἑρμηνευτὰς ἀντὶ τοῦ 0 ·
ὁ εὐαγγελιζόμενος , ἡ εὐαγγελιζομένη εἴρηται ·
λέγει γοῦν ὁ Σύμμαχος ·
ἐπ ὄρος ὑψηλὸν ἀνάβηθι σεαυτῇ ἡεὐαγγελιζομένη Σιών , καὶ ἔπαρον ὑψηλῶς τὴν φωνήν σου ἡεὐαγγελιζομένη Ἰερουσαλήμ , ἔπαρον , μὴ φοβοῦ .
καὶ διὰ τούτων δὲ θέα ὡς ἔμψυχον καὶ ζῶσαν τὴν Σιὼν καὶ τὴν Ἰερουσαλὴμ οἶδεν ὁ λόγος 0 ·
ἀναβῆναι γοῦν αὐτὴν ἑαυτῆς ἐπὶ ὑψηλὸν ὄρος καὶ τὴν φωνὴν αὐτῆς ὑψῶσαι ἐν τῷ εὐαγγελίζεσθαι τὴν τοῦ θεοῦ παρουσίαν παρεκελεύετο .
τίς οὖν ἐστιν αὕτη Σιὼν ἐπ ὄρος ὑψηλὸν ἕτερον παρ αὐτὴν ἀνιοῦσα ;
καὶ αὕτη γὰρ ὄρος ἦν , ὡς δηλοῖ ἡ φάσκουσα γραφή ·
ὄρος Σιὼν τοῦτο , ὃ κατεσκήνωσας ἐν αὐτῷ , καὶ ὁ Ἀπόστολος 0 ·
προσεληλύθατε Σιὼν ὄρει , ἢ πάντως που ἡ διὰ τῶν ἔμπροσθεν καρδία Ἰερουσαλὴμ ὠνομασμένη 0 .
καὶ μήποτε νῦν ὁ χορὸς ὁ ἀποστολικὸς ὁ ἐκ τοῦ προτέρου λαοῦ ἐκ περιτομῆς ἐξειλεγμένος τοῦτον σημαίνεται τὸν τρόπον ;
αὕτη γάρ ἐστι Σιὼν καὶ Ἰερουσαλὴμ ἡ τὸ σωτήριον τοῦ θεοῦ παραδεδεγμένη , ἐπηρτημένη τις οὖσα καὶ αὕτη καὶ τῷ ὄρει τοῦ θεοῦ τῷ μονογενεῖ αὐτοῦ λόγῳ παρεικασμένη , ᾗ προστάττει εὐαγγελίζεσθαι ἀνελθούσῃ ἐπ ὄρος ὑψηλὸν τὸν σωτήριον λόγον .
καὶ δὴ ὁ εὐαγγελικὸς χορὸς καὶ αἱ ἅγιαι καὶ ἐπηρτημέναι τῷ τῆς ἀρετῆς φρονήματι ψυχαὶ Σιὼν καὶ Ἰερουσαλὴμ ὀνομαζόμεναι ἐπὶ τὸ ὄρος τὸ ὑψηλὸν τῆς θεότητος τοῦ μονογενοῦς τοῦ θεοῦ κελεύονται ἀνιέναι κ ἀκεῖθεν ἄνωθεν ἀφ ὑψηλοῦ εὐαγγελίζεσθαι καὶ κηρύττειν ἅπασιν ἀνθρώποις τοῦ Χριστοῦ τοῦ θεοῦ τὴν ἐπὶ γῆς παρουσίαν .
εἶτ  ἐπειδὴ εἰκὸς ἦν ἐπανίστασθαι πολλοὺς αὐτοῖς ἀναγκαίως ἐπιλέγει ·
ὑψώσατε , μὴ φοβεῖσθε .
εἶτα πρὸς τοῖς προτέροις ἀπαγγέλλειν προστάττει ταῖς πόλεσιν Ἰούδα , λέγω δὲ ταῖς Ἰουδαϊκαῖς συναγωγαῖς , ὡς ἄρα εἴη ἐληλυθὼς ὁ πάλαι ἥξειν καὶ ἐπιδημήσειν ἀνθρώποις διὰ τῶν προφητῶν κηρυττόμενος θεὸς καὶ αὐτὸς κύριος ὁ ἐκ μακροῦ προσδοκώμενος αὐτοῖς .
ἀλλὰ καὶ ὡς αὖθις ἥξει καὶ τὴν δευτέραν αὐτοῦ παρουσίαν ποιήσεται μετὰ μεγάλης ἰσχύος καὶ ὡς ὁ βραχίων αὐτοῦ ἥξει μετὰ κυρείας , ὡσεὶ σαφέστερον ἔλεγε μετὰ δεσποτικῆς καὶ κυριακῆς αὐθεντείας .
ἰδοὺ ὁ μισθὸς αὐτοῦ μετ αὐτοῦ καὶ τὸ ἔργον ἐναντίον αὐτοῦ 0 .
ταῦτα μὲν περὶ τῆς δευτέρας τοῦ Χριστοῦ παρουσίας , καθ ἣν ἥξει ἐν δόξῃ ἀποδώσων ἑκάστῳ κατὰ τὰ ἔργα αὐτοῦ 0 .
τοῦτο μὲν οὖν ὡς δεσπότης καὶ κύριος ποιήσει μετὰ ἰσχύος καὶ μετὰ τοῦ καλουμένου βραχίονος αὐτοῦ 0 .
τὸ δ ἑξῆς ἐπιλεγόμενον 0 ·
ὡς ποιμὴν ποιμανεῖ τὸ ποίμνιον αὐτοῦ , κατὰ τὴν πρώτην αὐτοῦ πάροδον ἐπληροῦτο , ἐν ᾗ κενώσας ἑαυτὸν καὶ μορφὴν δούλου λαβών , σχήματί τε ὡς ἄνθρωπος εὑρεθείς , ποιμένος τρόπον τὴν τῶν προβάτων δορὰν τὸ σῶμα τὸ ἀνθρώπινον περιβαλόμενος ἐποίμαινε τὸ ποίμνιον αὐτοῦ , ἢ κατὰ τὸν Σύμμαχον 0 ·
τὴν ἀγέλην αὐτοῦ ἔβοσκεν .
οὐ γὰρ ὡς κύριος μετὰ ἰσχύος οὐ δ ὡς βραχίων μετὰ τῆς οἰκείας κυρείας τε καὶ δεσποτείας , ἀλλ ὡς ποιμήν φησι ποιμανεῖ τὸ ποίμνιον αὐτοῦ 0 1 .
ὃ δὴ καὶ ἐμαρτύρει λέγων αὐτὸς ἐν Εὐαγγελίοις ·
ἐγώ εἰμι ὁ ποιμὴν ὁ καλός , καὶ γινώσκω τὰ ἐμὰ καὶ γινώσκουσί με τὰ ἐμά , καὶ τὴν ψυχήν μου τίθημι ὑπὲρ τῶν προβάτων .
καὶ ἐν τῷ βραχίονι δὲ αὐτοῦ συνάξει φησὶν ἄρνας .
βραχίων δὲ αὐτοῦ ἦν ἡ κατοικοῦσα ἐν τῷ φαινομένῳ σώματι θεότης , δι οὗ συνάξειν ἄρνας καὶ ἐν γαστρὶ ἐχούσας παρακαλέσειν εἴρηται .
ἄρνας δὲ τοὺς ἀρτιγενεῖς καὶ ἐν Χριστῷ ἀναγεγεννημένους δηλοῖ , ἐν γαστρὶ δὲ ἐχούσας τὰς πάλαι κυούσας καὶ ὠδινούσας ψυχὰς λέγει διὰ τὴν τῆς αὐτοῦ παρουσίας ἐλπίδα , ἃς παρακαλεῖν εἴρηται διὰ τῆς αὐτοῦ παρουσίας .
καὶ ἐν γαστρὶ ἐχούσας παρακαλέσει .